21. ΝΟΜΟΣ υπ’ αριθ. 467 της 9/12 Νοεμ. 1976 (ΦΕΚ Α΄302) Περί υπολογισμού του κατά το άρθρ.9 του Νόμ.193/1975 χρόνου ως χρόνου ασφαλίσεως και επί των Οργανισμών Επικουρικής Ασφαλίσεως και Προνοίας και άλλων τινών διατάξεων. Άρθρ.1.-1.Ο κατά τας διατάξεις του άρθρ.9 του Νόμ.193/1975 (ΦΕΚ 223/11.10.75 τ.Α΄) αναγνωριζόμενος προκειμένου περί υπαλλήλων του Δημοσίου, της Βουλής, των Ν.Π.Δ.Δ. και των Οργανισμών Τοπικής Αυτοδιοικήσεως δια συνταξιοδοτικούς σκοπούς ως χρόνος ενεργού υπηρεσίας, αναγνωρίζεται ως πλασματικός χρόνος ασφαλίσεως αυτών και υπό του Ταμείου Προνοίας Δημοσίων Υπαλλήλων, του Μετοχικού Ταμείου Πολιτικών Υπαλλήλων και του οικείου Ταμείου Αρωγής ή Επικουρικής Ασφαλίσεως. 2.Η αναγνώρισις ενεργείται τη αιτήσει του υπαλλήλου υποβαλλομένη εντός ανατρεπτικής προθεσμίας 6 μηνών από της ισχύος του παρόντος. 3.Η εξαγορά του αναγνωριζομένου χρόνου ενεργείται επί τη καταβολή εις το οικείον Ταμείον υπό του αιτούντος των αναλογουσών ασφαλιστικών εισφορών των προβλεπομένων υπό των οικείων διατάξεων του Ταμείου και υπολογιζομένων επί των αποδοχών του βαθμού εξόδου εκ της υπηρεσίας των ισχυουσών κατά τον χρόνον της πραγματικής αποχωρήσεως αυτού εκ της υπηρεσίας. 4.Η εξόφλησις του ποσού της οφειλής εκ της εξαγοράς ενεργείται ατόκως, προκειμένου μεν περί των Οργανισμών των παρεχόντων περιοδικήν παροχήν, δια δόσεων, παρακρατουμένης κατά μήνα της, εκ της αναπροσαρμογής της περιοδικής παροχής, προκυπτούσης διαφοράς μέχρις ολοσχερούς εξοφλήσεως της οφειλής, προκειμένου δε περί του Τ.Π.Δ.Υ. ή ετέρου φορέως παρέχοντος εφ’ άπαξ παροχήν, δι’ εφ’ άπαξ παρακρατήσεως εκ του, κατά το επόμενον άρθρον, καταβαλλομένου συμπληρωματικού εφ’ άπαξ βοηθήματος. Άρθρ.2.-1.Η κατ’ εφαρμογήν των διατάξεων του παρόντος αναπροσαρμογή των παρεχομένων περιοδικών παροχών άρχεται από της 1ης του μεθεπομένου της υποβολής εις το οικείον Ταμείον αιτήσεως περί αναγνωρίσεως του πλασματικού χρόνου, μηνός. 2.Η αναπροσαρμογή του, υπό του Τ.Π.Δ.Υ. ή ετέρου Ταμείου Προνοίας, παρεχομένου εφ’ άπαξ βοηθήματος ενεργείται δια καταβολής του αναλογούντος ποσού μόνον δια τον αναγνωριζόμενον πλασματικόν χρόνον, υπολογιζομένου επί των αποδοχών του βαθμού εξόδου εκ της υπηρεσίας. 3.Καταβληθείσαι τυχόν δια τον αναγνωριζόμενον χρόνον υπηρεσίας υπό των, περί ων η παρ.1 του άρθρ.1 του παρόντος. Οργανισμών Επικουρικής Ασφαλίσεων περιοδικαί ή εφ’ άπαξ παροχαί δεν επιστρέφονται. Άρθρ.3.-Αι διατάξεις του άρθρ.13 του Νόμ.193/1975 εφαρμόζονται εφ’ όλων των βάσει οιασδήποτε διατάξεως μονιμοποιηθέντων ή ενταγέντων Δημοσίων Υπαλλήλων, ως και των εξομοιωθέντων προς τούτους υπαλλήλων Ν.Π.Δ.Δ. των δικαιουμένων συντάξεως εκ του Δημοσίου Ταμείου, ανεξαρτήτως του χρόνου εξόδου εκ της υπηρεσίας. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Μετά την σελ.422,20) Σελ.422,21 Τεύχος 626-Σελ.71 Εκκαθαρίσεις Δημοσίων Υπαλλήλων 2.Η.α.21 2.Η.α.21 Εκκαθαρίσεις Δημοσίων Υπαλλήλων 